Ο οφθαλμίατρος θα διαγνώσει μυωπία πραγματοποιώντας μία πλήρη οφθαλμολογική εξέταση.
Η επιδιόρθωση της μυωπίας μπορεί να περιλαμβάνει γυαλιά οράσεως ή φακούς επαφής, διαθλαστική θεραπεία του κερατοειδούς ή χειρουργική επέμβαση.
Τα γυαλιά οράσεως και οι φακοί επαφής επιδιορθώνουν την καμπυλότητα του κερατοειδούς χιτώνα ή την επιμήκυνση του βολβού του οφθαλμού αλλάζοντας την εστίαση του φωτός, καθώς αυτό εισέρχεται στο μάτι.
Οι βαθμοί που θα έχουν τα γυαλιά οράσεως ή οι φακοί επαφής εξαρτώνται από το πόσο μακριά μπορείτε να δείτε καθαρά. Μπορεί να χρειαστεί να φοράτε γυαλιά ή φακούς όλη την ημέρα ή μόνο σε συγκεκριμένες δραστηριότητες, όπως για παράδειγμα κατά την οδήγηση.
Οι φακοί επαφής γενικά προσδίδουν ένα πιο ευρύ πεδίο σωστής όρασης συγκριτικά με τα γυαλιά, επειδή εφαρμόζονται απευθείας πάνω στον κερατοειδή χιτώνα. Υπάρχουν βέβαια ασθενείς οι οποίοι εμφανίζουν ερεθισμό της επιφάνειας του οφθαλμού από τη χρήση των φακών επαφής.
Η χειρουργική επέμβαση με laser είναι μόνιμη θεραπεία για τη μυωπία. Η εν λόγω διαδικασία επανασχηματίζει τον κερατοειδή χιτώνα, ώστε να εστιάζει το φως πάνω στον αμφιβληστροειδή χιτώνα. Οι περισσότεροι άνθρωποι που υποβάλλονται σε χειρουργική επέμβαση με λέιζερ δεν χρειάζεται πλέον να φορούν φακούς επαφής ή γυαλιά οράσεως.